Help lig werp met JF-hoofde se name | Netwerk24
Deur Pierre Van Biljon, Bloemfontein 01 Februarie 2017 09:31
Oor "Waarheid, nuus en speserye" (Gert Coetzee, Brandpunt, 26.01). Melding word gemaak van my ou skool, die Hoërskool Jim Fouché (JF).
Die skoolhoofde mnre. Du Plooy en Gildenhuys word ook gemeld, maar nie hul voorname nie. In my tyd in JF (matriek 1962) was mnr. Du Plooy die skoolhoof en mnr. Gildenhuys die onderhoof.
Mnr. Du Plooy se voornaam was Piet en mnr. Gildenhuys het algemeen as Gillie of Gillies bekendgestaan.
Sy voorletters was J.D., maar ons as skoolkinders daardie tyd (nou leerlinge) het nooit sy ware voornaam gehoor nie.
Gillies het wiskunde gegee en het later skoolhoof geword. Hy was 'n legende. Rupert Read was ná my tyd, maar ek het hom wel op reünies gesien.